Aurul negru din România a devenit celebru peste hotare. Oameni de pe patru continente vin la noi doar pentru a vedea dacă efectele miraculoase povestite sunt sau nu unele reale. De asemenea, turiștii se înghesuie și ei.
România are cu ce se lăuda peste hotare. Țara noastră are o mulțime de locuri superbe. Mai mult de atât, avem și locuri terapeutice unice în țară, cu izvoare minerale, care sunt considerate o adevărată comoară pentru sănătate.
Iar în ultimii ani, tot mai mulți străini află de România, dar și de ce pot face la noi în țară. Astfel, nu e de mirare de ce numărul acestora a continuat să crească semnificativ în ultima perioadă.
Aurul negru din România însă este cu totul altceva. Este vorba despre nămolul care se găsește în bazele de tratament de la noi din țară. Este bine cunoscut faptul că are beneficii uimitoare pentru organism. Nimeni nu credea însă că poate rezolva chiar atât de multe probleme.
Medicii de pe patru continente au ajuns în România într-un schimb de experiență. Aceștia vizitează momentan baza de tratament de la Techirghiol, astfel încât să afle mai multe despre proprietățile vindecătoare ale nămolului românesc.
Aurul negru din România ar putea fi elementul cheie într-un tratament de recuperare mai amplu, spun medicii. Aceștia au venit din țări precum Japonia, Nigeria, dar și Spania și Italia. Vor să împărtășească din experiența lor în ceea ce privește tratarea reumatismului, dar mai mult de atât, vor să își explice efectul pe care nămolul românesc îl are.
„Oamenii care fac băi de nămol şi se tratează cu ape sărate se simt mai bine, sunt capabili chiar să urce scările, pot merge mai mult, sunt mai fericiţi! Vom avea şi câteva conferinţe în privinţa inteligenţei artificiale, să vedem cum poate ajuta”, a spus Marita Souto Figueroa, medic din Spania, conform observatornews.ro.
La rândul lor, medicii din România spun că nămolul are proprietăți de-a dreptul uimitoare. Poate fi utilizat în numeroase tratamente, iar acest schimb de experiență ar putea aduce și mai multe clarificări. Totul în beneficiul pacienților.
„Are importante proprietăți antiinflamatoare şi antialgice. Stimulează foarte bine sistemul imunitar. Noi recomandăm pacienţilor să facă tratamente profilactice”, a completat Elena Ionescu, directoare medicală Santoriul Balnear Techirghiol.
Și se pare că nămolul românesc chiar este apreciat. Managerul sanatoriului a confirmat că în ultimii ani fluxul de pacienți a crescut cu aproape 50%, semn că într-adevăr, tratamentele de aici sunt extrem de eficiente.